জনাথন বিবি
জনাথন বিবি (ইংরেজি: Jonathan Bibi; জন্ম: ২৮ জুলাই ১৯৮৪) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব সাঁ লুই সানস ইউনাইটেডের হয়ে রক্ষণভাগের খেলোয়াড় হিসেবে খেলেন। ২০০৩–০৪ মৌসুমে, সেইশেলি ক্লাব লা পাসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লা পাসের হয়ে চার মৌসুম অতিবাহিত করার পর ২০০৭–০৮ মৌসুমে তিনি সাঁ লুই সানস ইউনাইটেডে যোগদান করেছেন। জনাথন ২০০৩ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি সর্বমোট ২৯ ম্যাচে অংশগ্রহণ করেছেন।